Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 199/14/6606	Lučenec, 28.10.2014
EEČ : 2-47-163-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX 159
ako otec maloletého syna XXXXX, nar. 15.08.2011 hoci bol právoplatným rozsudkom Okresného súdu v Lučenci č.k. 9P 77/2012 zo dňa 15.08.2012 zaviazaný k plateniu výživného mesačne vo výške 30 % zo sumy životného minima  vždy do každého 20-teho dňa toho ktorého mesiaca predom počnúc dňom 15.08.2011 k rukám matky dieťaťa XXXXX, nar. XXXXX, trvale bytom XXXXX 111 a ďalej ako otec maloletých dcér XXXXX nar. 01.10.2008 a XXXXX, 23.02.2010  hoci bol právoplatným rozsudkom Okresného súdu v Lučenci č.k. 12P 139/2012 zo dňa 15.11.2012  zaviazaný k plateniu výživného mesačne vo výške 30 % zo sumy životného minima na každé maloleté dieťa zvlášť počnúc dňom 01.02.2012 vždy mesačne vopred do 20-teho dňa toho ktorého mesiaca k rukám matky detí XXXXX, nar. XXXXX, trvale bytom XXXXX 111, takto uloženú povinnosť riadne, pravidelne a v plnej výške neplnil vo XXXXX a inde a za obdobie od 01.11.2013 doposiaľ matke detí XXXXX na výživnom dlhoval celkovú sumu 976,68 €,

lebo zanikla trestnosť činu

Odôvodnenie:
	Proti obvinenému XXXXX bolo vyšetrovateľom PZ, OR PZ v Lučenci vedené trestné stíhanie pre prečin zanedbania povinnej výživy podľa  § 207 odsek 1, odsek 3 písmeno b) Trestného zákona na tom skutkovom základe, ktorý je uvedený vo výrokovej časti tohto uznesenia. 
	Po ukončení  skráteného vyšetrovania vyšetrovateľ PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h) Trestného poriadku s poukazom na ustanovenie § 86 odsek 1 písm. a) Trestného zákona. Po preskúmaní vyšetrovacieho spisu som zistila, že predmetný návrh je dôvodný.
	Obvinený  XXXXX vo svojej výpovedi dňa 13.10.2014 uviedol, že svedkyni - poškodenej XXXXX už na výživnom nedlhuje ani cent a ďalej vo veci odmieta vypovedať. 
	Svedkyňa - poškodená XXXXX dňa 16.10.2014 uviedla, že v súčasnosti žije s obvineným v spoločnej domácnosti. Obvinený sa vzorne stará o deti a prispieva jej na chod domácnosti. Narodilo sa im štvrté spoločné dieťa a to syn XXXXX, o ktorého sa obvinený vzorne stará. Vypovedala, že obvinený jej uhradil všetko dlžné výživné od novembra 2013 ako aj bežné výživné za mesiac október 2014 na všetky tri deti. Uhradil aj bežné výživné za november 2014. Peniaze jej dal v hotovosti do rúk. Počas obdobia neplatenia výživného jej deti núdzou netrpeli, nepoberala ani náhradné výživné a tiež vec neriešila ani v exekučnom konaní. 
Podľa § 86  odsek 1 písmeno a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX využil možnosť ustanovenia § 86 odsek 1 písmeno a) Trestného zákona bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jela Gaštanová
prokurátorka